Președintele Biroului Electoral Central (BEC) a efectuat astăzi procedura tragerii la sorți, stabilindu-se astfel numărul de ordine pe buletinele de vot. UDMR se va afla pe prima poziție a buletinului de vot la alegerile europarlamentare, iar pe locul doi Alianța electorală PSD PNL. Urmează Partidul Reînnoim Proiectul European al României, Alianța AUR, PUSL și Alianța Dreapta Unită USR-PMP-Forța Dreptei. De asemenea, urmează Alianța România Socialistă, PRM, Partidul Patrioților, Partidul Alternativa Dreaptă, Partidul SOS România și Partidul Diaspora Unită, ca formațiuni sau alianțe care nu au reprezentanți în Parlamentul European. Pe ultimele poziții se vor afla candidații independenți în ordinea înregistrării candidaturilor, respectiv Paula Marinela Pîrvănescu, Vlad Gheorghe, Nicu Ștefănuță și Silvestru Șoșoacă. Alegerile pentru Parlamentul European vor avea loc pe 9 iunie, în aceeași zi cu alegerile locale. Secțiile de vot se vor deschide la ora 7.00 iar procesul electoral se va încheia la ora 22.00.